|  |  |  |  |
| --- | --- | --- | --- |
| Broj: | 04-45.10-45-1414-3/22 | | |
| Istočno Sarajevo, | | 22.11.2022.godine |

***JAVNI POZIV***

***za podnošenje prijava za izbor vanjskih suradnika***

Predmet javnog poziva je izbor vanjskih suradnika za pružanje sljedećih usluga:

1. Prevođenje BAS standarda i drugih standardizacijskih dokumenata s engleskog jezika na jezike koji su u službenoj uporabi u BiH;
2. Recenzija prevedenih BAS standarda i drugih standardizacijskih dokumenata;
3. Lektura BAS standarda i drugih standardizacijskih dokumenata na jezike koji su u službenoj uporabi u BiH.

**Potrebni dokumenti:**

1. Ovjerena preslika CIPS-ove prijave prebivališta, ne starija od tri mjeseca;
2. Biografija (CV);
3. Ovjerena preslika dokaza o aktivnom znanju engleskog jezika za prevođenje/recenziju;
4. Ovjerena preslika dokaza o stečenoj visokoj stručnoj spremi (VSS);
5. Osobe koje su sudjelovale u radu stručnih tijela Instituta trebaju dostaviti izjavu o radu u određenom stručnom tijelu Instituta i dosadašnjoj suradnji s Institutom;
6. Lista referenci kao dokaz iskustva na istim ili sličnim poslovima;
7. Obrazac za prijavu.

U slučaju sumnje u pogledu autentičnosti ili čitljivosti preslike, Institut za standardizaciju BiH može zahtijevati da se dostave dokumenti u izvorniku.

Lista vanjskih suradnika koji ispunjavaju uvjete javnog poziva bit će objavljena na mrežnoj stranici Instituta ([www.isbih.gov.ba](http://www.isbih.gov.ba)). Izabrani kandidati za realizaciju konkretnog posla bit će pozvani na razgovor u Institut za standardizaciju BiH, gdje će biti informirani o detaljima realizacije posla.

Nepotpune, neuredne i nepravovremene prijave neće se uzimati u razmatranje.

Sva tražena dokumenta treba dostaviti putem poštanske službe preporučenom pošiljkom, na sljedeću adresu:

**INSTITUT ZA STANDARDIZACIJU BOSNE I HERCEGOVINE**

**Trg Ilidžanske brigade 2b**

**71123 Istočno Sarajevo**

s naznakom

**„Prijava za izbor vanjskih suradnika – NE OTVARATI”**

**Rok za dostavljanje prijava je 07. 12. 2022.godine**